title: "Citro\u00ebn"
text: "Citro\u00ebn  es en franzk Autofirma. Di Firma heer altert fan di iinfachst Kraamwain bit t\u00f6 gurt Luksuswainer di hiile reeg \u00f6nb\u00f6\u00f6ren.\nBikeent sen fuaral di Traction Avant, dit jest gurt Auto me \u00f6ndrewen Fuarweelen, di ID/DS me lucht-\u00d6\u00f6l-Fe\u0111ering (Hydropneum\u0101tik), di SM me M \u00fcs Maserati-V6-Motor, wat di kl\u00f6tig Aarberers iin \u00f6n di Werkstairen ek rocht iinstel k\u00fcr, di 2CV/Dyane, uk \u00fcs Kraamwain Fourgonnette bikeent sa \u00fcs uk di GS me Fjuurkolben-Boxer fuarn en me Lucht k\u00f6\u00f6let.\n\nAl leenger es di Citro\u00ebn S.A. en Daachterfirma fan di Peugeot S.A., wat t\u00f6hop \u00fcs Groupe PSA bikeent es. Sa sen forskeligi Modeli lik becht, fuaral bi di Kraamwainern  . \nDi Peugeot Partner jit uk Citro\u00ebn Berlingo, di Citro\u00ebn C-Z\u00e9ro jit uk Peugeot IOn esf..\n\nElektrowainer\nAl \u00f6n di niigentiger Jaaren waar \u00f6n Frankrik Elektroautos \u00fctskrewen. Diarfan k\u0101m Wainer sa \u00fcs di Citro\u00ebn Saxo /Peugeot 104 \u00e9lectrique of di Citro\u00ebn Berlingo/Peugeot Partner \u00e9lectrique me Maskiinen fan 15,5 kW en Gauhairen ombi 100 km/h. Des Modeli her Nickel-Kadmium-Bateriien, wat ek sa gur wiar \u00fcs delings Lithiumbateriien en uk jit di Memory-Efekt keenti. Em k\u00fcr des ek leer \u00fcs em meenti en maast h\u00f6m uk jit muar diarom bik\u00f6meri. Di Laapwai wiar twesken 80 en 150 km, 150 me fuul gur Wel.\n\nOmbi 2010 heer Citro\u00ebn t\u00f6hop me Mitsubishi di Mitsubishi I-MiEV/Citro\u00ebn C-Z\u00e9ro/Peugeot IOn \u00fcttacht en fan 2014 \u00f6n forkoopet. Diarfan skel uk di technik fuar di Berlingo II \u00e9lectrique kemen wiis.\n\nForkiir\nAutomobilfabrik (Frankrik)\nStraatenforkiir\nElektroautofirma\nElektroauto (Baterii)"